Jozef Kovalík (tenista)

Jozef Kovalík (* 4. november 1992, Bratislava) je súčasný slovenský tenista. Počas kariéry vyhral vo dvojhre 2 turnaje kategórie Challenger a 9 turnajov kategórie ITF. Vo štvorhre získal 6 titulov kategórie ITF. Trénuje ho Boris Borgula, jeho bývalým trénerom je Karol Kučera.

Kariéra 
Svoj prvý titul na okruhu Challenger získal v nemeckom Meerbuschu na turnaji Maserati Challenger, keď vo finále porazil Rusa Andreja Alexandroviča Kuznecova 2:0 na sety (6:4, 6:1). Na turnaji štartoval na divokú kartu. Stal sa len štvrtým tenistom v histórii, ktorý vyhral turnaj, hoci bol klasifikovaný v rebríčku ATP na horšej ako 300. pozícii. Pred začiatkom turnaja ho klasifikovali na 340. mieste, ale neskôr sa vďaka víťazstvu posunul na 235. miesto.

Na grandslamovom turnaji debutoval v januári 2016 na Australian Open. Po tom, čo prešiel úspešne kvalifikáciou, vypadol v prvom kole s Argentínčanom Marcom Trungellitim za 132 minút pomerom 0:3 na sety (4:6, 6:7 (1:7), 5:7).

Počas kariéry dosiahol dvakrát štvrťfinále turnaja kategórie ATP 250. Prvý raz v apríli 2016 v nemeckom Mníchove na turnaji BMW Open by FWU AG, keď prehral s Talianom Fabiom Fogninim 1:2 na sety (2:6, 6:3, 5:7).
Druhýkrát na turnaji Chennai Open, kedy dňa 4. januára 2017 zdolal v 2. kole najvyššie nasadeného a zároveň svetovú šestku Chorváta Marina Čilića 2:1 na sety (7:6 (7:5), 5:7, 7:5).

Davisov pohár 
V slovenskom daviscupovom tíme debutoval v júli 2016 v zápase 2. kola 1. skupiny euro-africkej zóny proti Maďarsku. V druhej dvojhre dňa zdolal na antukovom podklade Mártona Fucsovicsa 3:1 na sety (6:7 (5:7), 6:4, 7:6 (7:5), 6:1). Na svoj druhý zápas v Davisovom pohári nastúpil v tom istom roku v septembri v súboji proti Austrálii. V zápase, ktorý sa hral na tráve prehral s Nickom Kyrgiosom 0:3 na sety (3:6, 2:6, 4:6).

V januári 2017 ho nehrajúci kapitán Miloslav Mečíř nominoval na stretnutie 2. kola 1. skupiny euroafrickej zóny Davisovho pohára 2017 proti Maďarsku spolu s Martinom Kližanom, Lukášom Lackom a Andrejom Martinom.

Výsledky

Finálové účasti na turnajoch ATP Challenger: 4 (2:2)

Dvojhra: 4 (2:2)

Zápasy s hráčmi TOP 10: 1 (1:0)

Referencie

Iné projekty

Externé odkazy 
 Jozef Kovalík na stránke ATP 
 Jozef Kovalík na stránke ITF 
 Jozef Kovalík na stránke ITF juniors 

Osobnosti z Bratislavy
Slovenskí tenisti